આ અંગે સૌરાષ્ટ્ર ક્રિકેટ એસોસિયેશનના સેક્રેટરી નિરંજન શાહ કહે છે, “આઈપીએલમાં ગુજરાતની ટીમ ‘ગુજરાત લાયન્સ’થી રાજકોટને યજમાન બનવાની તક મળી તે સૌરાષ્ટ્ર અને ગુજરાત માટે ગૌરવની બાબત છે. રાજકોટમાં આઈપીએલની પાંચ મેચ ફાળવાઈ છે અને તે તમામ સફળતાપૂર્વક રમાય તે માટેની તૈયારીઓ પૂર્ણ કરી દેવાઈ છે. રાજકોટના ખંઢેરી સ્ટેડિયમમાં વન-ડે, ટ્વેન્ટિ-ર૦ અને આઈપીએલ સહિતનાં ફોર્મેટની મેચો સફળતાપૂર્વક રમાઈ છે હવે રાજકોટને આંતરરાષ્ટ્રીય ટેસ્ટમેચ ફાળવવામાં આવે તે દિવસો દૂર નથી.